# Chorvátsky ovčiak

### Z Wikipédie

Chorvátsky ovčiak
Mawlch Gera, prvý zástupca chorvátskeho ovčiaka na Slovensku
Krajina pôvodu | Chorvátsko
FCI kód | 1/1/277
Štandardy (linky) | FCI
Výška | 40 cm (suky) 50 cm (psy)
Hmotnosť | 13-16 kg
Pôvodné určenie | ovčiarsky pes
Terajšie určenie | ovčiarsky a spoločenský pes
Názov v krajine pôvodu | {{{Názov}}}
Synonymá | hrvatski ovčar, croatian sheepdog
Zaužívaná skratka | CHO
Zoznam psích plemien
Pozri aj Psí portál

Chorvátsky ovčiak je psie plemeno uznané v FCI v skupine č. 1 pod štandardom č. 277.

## [úprava] História

Hoci je chorvátsky ovčiak najstarším chorvátskym národným plemenom, za hranicami Chorvátska je to málo známe plemeno. Celé storočia pomáhal a pomáha chorvátskym pastierom pri práci so stádami kráv, oviec, kôz i svíň. Rovnako ako maďarské plemeno mudi nebol vyšľachtený plánovane, ale vznikol skôr náhodným krížením miestnych plemien.

## [úprava] Vzhľad a povaha

Chorvátsky ovčiak sa so svojimi 50 cm v kohútiku a 15 kg radí medzi stredne veľké plemená. Jeho uši môžu byť vztýčené alebo poloklopené, uprednostňujú sa však vztýčené. Má polodlhú až dlhú mäkkú a vlnitú až kučeravú čiernej farby srsť. Povolené sú biele odznaky. Je príbuzný s maďarským mudim.

Je to bystrý, ostražitý, húževnatý, inteligentný a veľmi temperamentný pes. Chorvátsky ovčiak je verný pomocník a strážca. Ako väčšina ovčiarskych psov, aj chorvátsky ovčiak sa dobre znáša s ostatnými domácimi zvieratami. Keďže ide o pracovné plemeno mali by si ho zaobstarávať len ľudia, ktorí sú schopní aktívne sa mu venovať a poskytnúť mu pracovné vyžitie, pri ktorom sa budú môcť plne rozvinúť a využiť vrodené vlohy tohoto veselého čierneho psíka.

Pri kynologických športoch je jeho výhodou vrodená dispozícia k malým oblúkom (pri agility či mobility), nekonečné zásoby energie a chuť pracovať. Chorvátsky ovčiak sa učí veľmi rýchlo a naučené nezabúda. Treba však spomenúť, že tak ako je pre tieto psy samozrejmý nos medzi očami, tak je pre nich samozrejmé aj vyjadriť radosť zo života štekaním.

Šteňa chorvátskeho ovčiaka
Chorvátsky ovčiak je vhodné plemeno na kynologické športy (v tomto prípade agility)

| Psí portál

Wikimedia Commons ponúka multimediálny obsah k téme
Chorvátsky ovčiak

| Tento psí článok je zatiaľ príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../c/h/o/Chorv%C3%A1tsky_ov%C4%8Diak.html"

Kategórie: Psie výhonky | Ovčiarske psy | Psy z Chorvátska

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Suomi
- Italiano
- Nederlands
- Polski